**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.896 „Kārtība, kādā zemessargs kompensē militārai sagatavošanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija sagatavojusi Ministru kabineta noteikumu projektu „Grozījumi Ministru kabineta 2010.gada 21.septembra noteikumos Nr.896 „Kārtība, kādā zemessargs kompensē militārai sagatavošanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa”” (turpmāk – noteikumu projekts) atbilstoši Latvijas Republikas Zemessardzes likuma 6.panta 5.1daļu un 29.panta ceturtajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinot valsts aizsardzības intereses un Zemessardzes spēju efektīvāk plānot un pildīt noteiktos uzdevumus, nepieciešams radīt efektīvu mehānismu Zemessardzes nodrošināšanai ar kvalificētiem speciālistiem, paaugstinot zemessargu militāro un civilo kvalifikāciju. Latvijas Republikas Zemessardzes likuma 24.panta piektajā daļā noteikts, ka zemessargiem miera laikā dienesta pakāpes piešķir secīgi un saskaņā ar nosacījumiem, kādi Militārā dienesta likumā paredzēti karavīra dienesta pakāpju piešķiršanai. Saskaņā ar Militārā dienesta 33.pantu dienesta pakāpi var piešķirt pēc noteikta militārās izglītības kursa pabeigšanas un nodienēšanas dienesta pakāpē. Lai nodrošinātu no valsts budžeta piešķirto finanšu līdzekļu tiesiski pamatotu izlietojumu un tā caurskatāmību, atbilstoši Publiskas personas finanšu līdzekļu un mantas izšķērdēšanas novēršanas likuma 2.panta otrās daļas prasībai, nepieciešams noteikt kārtību, kādā zemessargu nosūta paaugstināt kvalifikāciju mācību kursos vai uz militārās izglītības iestādi vai Nacionālo bruņoto spēku vienību, kuras uzdevumos ietilpst pieaugušo izglītības programmu īstenošana, un ar mācībām un kvalifikācijas paaugstināšanu saistīto izdevumu segšanas un atmaksāšanas nosacījumus un kārtību, kā arī gadījumus, kad zemessargs neatmaksā ar viņa kvalifikācijas paaugstināšanu un mācībām saistītos izdevumus.Līdz šim kārtību, kādā zemessargu nosūta iegūt militāro izglītību noteica aizsardzības ministrs. Saskaņā ar Latvijas Republikas Zemessardzes likuma 6.panta 5.1daļu, kārtību, kādā zemessargu nosūta paaugstināt kvalifikāciju mācību kursos vai uz militārās izglītības iestādi vai Nacionālo bruņoto spēku vienību, kuras uzdevumos ietilpst pieaugušo izglītības programmu īstenošana, attiecīgu dienesta pienākumu izpildei nepieciešamās izglītības iegūšanai, un ar zemessarga kvalifikācijas paaugstināšanu vai mācībām saistīto izdevumu segšanas un atmaksāšanas nosacījumus un kārtību, kā arī gadījumus, kad zemessargs neatmaksā ar viņa kvalifikācijas paaugstināšanu vai mācībām saistītos izdevumus, nosaka Ministru kabinets. Izstrādātais noteikumu projekts paredz noteikt gan kārtību, kādā zemessargus nosūta uz militārās izglītības iestādi vai Nacionālo bruņoto spēku vienību, kuras uzdevumos ietilpst pieaugušo izglītības programmas īstenošana, paaugstināt kvalifikāciju vai iegūt dienesta pienākumu izpildei nepieciešamo izglītību (karjeras kursi kārtējās dienesta pakāpes piešķiršanai), gan kārtību, kādā zemessargu var nosūtīt paaugstināt kvalifikāciju civilā rakstura kursos (piemēram, pavāra kursi vai attiecīgās kategorijas autovadītāja apmācība), kas nepieciešama dienesta pienākumu veikšanai.Nosūtot zemessargus uz kvalifikācijas paaugstināšanu vai mācībām, attiecīgā zemessarga vienības komandieris ņem vērā nosūtāmā zemessarga vecumu. Gadījumā, kad līgums par dienestu Zemessardzē atbilstoši Latvijas Republikas Zemessardzes likuma 29.panta trešajai daļai tiek izbeigts pēc Zemessardzes iniciatīvas, zemessargs proporcionāli nenodienētajam laikam kompensē attiecīgo izdevumu daļu par viņa militārās izglītības iegūšanu (ieskaitot ārvalstu izglītības iestādēs (kursos) radušos mācību izdevumus, kurus, palīdzot Latvijai, segusi ārvalsts) vai kvalifikācijas paaugstināšanu, kā arī atlīdzina viņam izsniegtā aprīkojuma, ekipējuma un formas tērpa atlikušo vērtību.  |
| 3. | Projekta izstrādē iesaistītās institūcijas | Nacionālie bruņotie spēki, Aizsardzības ministrija un Zemessardze |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas Zemessardzes zemessargi |
| 2. | Tiesiskā regulējuma ietekme uz tautsaimniecību un administratīvo slogu | Zemessargu nosūtīšanas uz attiecīgu dienesta pienākumu izpildei nepieciešamās izglītības iegūšanu vai kvalifikācijas paaugstināšanu un ar to saistīto izdevumu segšanas un atmaksāšanas regulējums neradīs papildus administratīvās izmaksas. |
| 3. | Administratīvo izmaksu monetārs novērtējums | Līdz šim kārtību, kādā zemessargu nosūtīja uz attiecīgu dienesta pienākumu izpildei nepieciešamās militārās izglītības iegūšanu vai militārās kvalifikācijas paaugstināšanu, noteica Aizsardzības ministrijas iekšējie noteikumi. Saskaņā ar Latvijas Republikas Zemessardzes likuma 6.panta 5.1daļu, šo kārtību nosaka Ministru kabinets.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

*Anotācijas III, IV, V un VI sadaļa – Noteikumu projekts šīs jomas neskar*

Aizsardzības ministra vietā

Zemkopības ministrs J.Dūklavs

Vīza: valsts sekretārs J.Sārts

27.08.2014. 10:35

716

Mikus Jēkabsons, 67335013

mikus.jekabsons@mod.gov.lv